ΜΕΤΑΦΡΑΣΗ ΤΟΥ ΚΕΙΜΕΝΟΥ ΧL

Ο Σύλλας, αφού κατέλαβε την πόλη (Ρώμη), είχε συγκαλέσει ένοπλος τη Σύγκλητο, για να κηρυχθεί ο Γ. Μάριος όσο το δυνατόν γρηγορότερα εχθρός (του κράτους). Στη θέλησή του κανείς δεν τολμούσε να πάει αντίθετα˙ μόνος ο Κόιντος Μούκιος Σκαιόλας, ο οιωνοσκόπος, όταν του ζητήθηκε η γνώμη γι’ αυτό το θέμα, αρνήθηκε να πει επίσημα τη γνώμη του (να ψηφίσει). Κι επιπλέον, όταν ο Σύλλας τον πίεζε απειλώντας (τον), αυτός είπε στον Σύλλα: "Ακόμη κι αν μου δείξεις τα αγήματα των στρατιωτών, με τα οποία έχεις περικυκλώσει το Βουλευτήριο˙ ακόμη κι αν με απειλήσεις με θάνατο, ποτέ όμως εγώ δεν θα κηρύξω τον Μάριο εχθρό (του κράτους). Αν και είμαι γέρος και με αδύναμο σώμα, πάντοτε εν τούτοις θα θυμάμαι ότι η πόλη Ρώμη και η Ιταλία σώθηκαν από τον Μάριο".

ΕΠΙΣΗΜΑΝΣΕΙΣ ΕΠΙ ΤΟΥ ΚΕΙΜΕΝΟΥ ΧL

armatus: επιρρηματικό κατηγορούμενο στο Υποκείμενο του ρήματος

hostis: κατηγορούμενο [iudico + αιτιατική (Α) + αιτιατική (Κατηγ)]

quam celerrime: quam + υπερθ. επιρ. [πρβλ. ως + υπερθετικός επιρρήματος, ὡς τάχιστα] για δήλωση επίτασης

augur: παράθεση στο Υποκείμενο του ρήματος

corpore: αφαιρετική κατηγορηματική της ιδιότητας

occupata urbe: ιδιάζουσα αφαιρ. απόλυτη χρονική μετοχή. Αναλύεται σε δευτερεύουσα χρονική πρόταση: cum Sulla urbem occupavisset ή ubi Sulla urbem occupavit

obviam eo: αντιτίθεμαι [πρβλ. ἐμποδὼν εἰμὶ]

ut…iudicaretur: δευτ. τελ. πρόταση

meminero: συντελ. μέλλοντας του ελλειπτικού ρήματος memini (προστακτική ενεστώτα memento - mementote)

etiamsi (etiam + si = ακόμη κι αν): παραχωρητικός σύνδεσμος, ακολουθεί τη σύνταξη του si, αν και συντάσσεται συχνότερα με υποτακτική παρά με οριστική

insto, institi, - , instāre: Μετοχή Μέλλοντα: instaturus, -a, -um

senex, senis (ουσιαστικό =γέρος): γενική πληθυντικού senum (ως επίθετο σχηματίζει παραθετικά στον συγκριτικό βαθμό: senior -ior -ius και σημαίνει γηραιός)

ΓΡΑΜΜΑΤΙΚΑ TΑΞΙΝΟΜΗΜΕΝΟ ΛΕΞΙΛΟΓΙΟ

ΟΥΣΙΑΣΤΙΚΑ

A΄ κλίση

Sulla -ae: αρσενικό (δεν έχει πληθυντικό)

Scaevola -ae: αρσενικό (δεν έχει πληθυντικό)

sententia -ae: θηλυκό

curia -ae: θηλυκό

Roma -ae: θηλυκό (δεν έχει πληθυντικό)

Italia -ae: θηλυκό (δεν έχει πληθυντικό)

Β΄ κλίση

Marius -ii(i): αρσενικό (δεν έχει πληθυντικό)

Quintus -i: αρσενικό (δεν έχει πληθυντικό)

Mucius -ii(i): αρσενικό (δεν έχει πληθυντικό)

Γ΄ κλίση

urbs, urbis: θηλυκό

hostis -is: αρσενικό

voluntas -atis: θηλυκό

augur -uris: αρσενικό

agmen -inis: ουδέτερο

miles -itis: αρσενικό

mors, mortis: θηλυκό

senex, senis: αρσενικό (γενική πληθυντικού σε -um)

corpus -oris: ουδέτερο

Δ΄ κλίση

senatus -us: αρσενικό

Ε΄ κλίση

res, rei: θηλυκό

ΕΠΙΘΕΤΑ

Β΄ κλίση

armatus, -a, -um (Συγκριτικός: Δεν έχει. Υπερθετικός: armatissimus, -a, -um)

solus, -a, -um (αντωνυμικό)

infirmus, -a, -um (Συγκριτικός: infirmior, -ior, -ius. Υπερθετικός: infirmissimus, -a, -um)

Γ΄ κλίση

senex, senis = (Συγκριτικός: senior, -ior, -ius. Υπερθετικός: Δεν έχει)

ΑΝΤΩΝΥΜΙΕΣ

qui, quae, quod (αναφορική)

nemo, nihil (αόριστη ουσιαστική)

hic, haec, hoc (δεικτική)

is, ea, id (οριστική - επαναληπτική)

ego (προσωπική - α΄ πρόσωπο)

ΡΗΜΑΤΑ

1η Συζυγία

οccupo, occupavi, occupatum, occupāre

iudico, iudicavi, iudicatum, iudicāre

interrogo, interrogavi, interrogatum, interrogāre

minitor, minitatus sum, minitāri αποθετικό

conservο, conservavi, conservatum, conservāre

insto, institi, -, instāre (Μτχ. Μελ. instaturus, -a, -um)

2η Συζυγία

audeo, ausus sum, audēre ημιαποθετικό

circumsedeo, circumsedi, circumsessum, circumsedēre

3η Συζυγία

cogo, coegi, coactum, cogĕre

dico, dixi, dictum, dicĕre

ostendo, ostendi, ostensum / ostentum, ostendĕre

ΑΝΩΜΑΛΑ ΡΗΜΑΤΑ

eo, ivi (ii), itum, īre

abeo, abivi (abii), abitum, abīre

sum, fui, -, esse

possum, potui, -, posse

nolo, nolui, -, nolle

ΕΛΛΕΙΠΤΙΚΑ ΡΗΜΑΤΑ

memini, meminisse

ΕΠΙΡΡΗΜΑΤΑ

quam

celeriter (Συγκριτικός: celerius, Υπερθετικός: celerrime)

obviam

numquam

semper

ΠΡΟΘΕΣΕΙΣ

de + αφαιρετική

a(b) + αφαιρετική

ΣΥΝΔΕΣΜΟΙ

ut (τελικός)

cum (χρονικός, ιστορικός - διηγηματικός)

licet (παραχωρητικός)

etsi (εναντιωματικός)

quin etiam (επιδοτικός)

tamen (αντιθετικός)

et (συμπλεκτικός)

﻿